Id-Deċiżjoni tal-Kunsill 2004/392/CFSP
tad-19 ta' Mejju 2003
li tirrigwarda l-konklużjoni tal-Ftehim bejn l-Unoni Ewropea u r-Rumanija dwar il-parteċipazzjoni tar-Rumanija fil-forzi mmexxija mill-Unjoni Ewropea (EUF) f'dik li qabel kienet ir-Repubblika Jugoslava tal-Maċedonja
IL-KUNSILL TA' L-UNJONI EWROPEA,
Wara li kkunsidra t-Trattat dwar l-Unjoni Ewropea, u b'mod partikolari l-Artikolu 24 tiegħu,
Wara li kkunsidra r-rakkommandazzjoni mill-Presidenza,
Billi:
(1) Fis-27 ta' Jannar 2003, il-Kunsill adotta l-Azzjoni Konġunta 2003/92/CFSP ġIl-Politika Komuni Barranija u s-Sigurtà 2003 dwar l-Operazzjoni Militari ta' l-Unjoni Ewropea f'dik li qabel kienet ir-Repubblika Jugoslava tal-Maċedonja (il-FYROM) (Forza Y mir-Rumanija) [1].
(2) L-Artikolu 8 ta' l-Azzjoni Konġunta jipprovdi illi l-arranġamenti ddettaljati li jirrigwardaw il-parteċipazzjoni ta' pajjiżi terzi jridu jkunu bla ħsara għal ftehim skond l-Artikolu 24 tat-Trattat.
(3) Wara d-Deċiżjoni tal-Kunsill tat-18 ta' Marzu 2003 li tawtorizza lis-Segretarju Ġenerali/Rappreżentant Għoli (SG/HR) li jiftaħ in-negozjati, is-SR/HR innegozja ftehim mar-Rumanija dwar l-parteċipazzjoni tar-Rumanija fil-Forzi mmexxija mill-Unjoni Ewropea (EUF) f'dik li qabel kienet ir-Repubblika Jugoslava tal-Maċedonja.
(4) Dan il-Ftehim għandu jiġi approvat,
IDDEĊIEDA DAN LI ĠEJ:
Artikolu 1
Huwa hawnhekk approvat f'isem l-Unjoni Ewropea l-Ftehim bejn l-Unoni Ewropea u r-Rumanija dwar il-parteċipazzjoni tar-Rumanija fil-Forzi mmexxija mill-Unjoni Ewropea (EUF) f'dik li qabel kienet ir-Repubblika Jugoslava tal-Maċedonja.
It-test tal-Ftehim huwa meħmuż ma' din id-Deċiżjoni.
Artikolu 2
Il-President tal-Kunsill huwa hawnhekk awtorizzat li jinnomina l-persuna bil-poter li tiffirma l-Ftehim sabiex jorbot lill-Unjoni Ewropea.
Artikolu 3
Din id-Deċiżjoni għandha tidħol fis-seħħ fil-jum ta' l-adozzjoni tagħha.
Artikolu 4
Din id-Deċiżjoni għandha tiġi ppubblikata fil-Ġurnal Uffiċjali ta' l-Unjoni Ewropea.
Magħmula fi Brussel, fid-19 ta' Mejju 2003.